open-index/open-wikipedia-markdown huggingface dataset:
ওমর খৈয়াম (অভিঘাত খাদ)

**ওমর খৈয়াম** হল চন্দ্রের চাঁদের পৃষ্ঠের একটি গর্ত যা চাঁদের পৃষ্ঠের উত্তর-পশ্চিম অংশের ঠিক বাইরে অবস্থিত, পৃথিবী থেকে দেখা যাওয়ার মতো চাঁদের পৃষ্ঠে অবস্থিত। এটি ভূপৃষ্ঠের এমন একটি অঞ্চলে অবস্থিত, যা কখনো কখনো লিব্রেশনের (চাঁদের কক্ষপথের অবস্থানগত পরিবর্তন) কারণে পৃথিবীর দৃষ্টিতে আনা হয় এবং অনুকূল আলোর পরিবেশে এটি এক প্রান্ত থেকে দেখা যায়। যাইহোক, এই ধরনের পরিবেশ-পরিস্থিতিতে খুব বেশি বিস্তারিত দেখা যায় না, এবং গর্তটি কক্ষপথ থেকে সবচেয়ে ভালভাবে দেখা যায়।

এই বৈশিষ্ট্যটি পোকজোবাটের পশ্চিমের বড় প্রাচীর ঘেরা সমতল প্রান্তে অবস্থিত এবং ওমর খৈয়ামের উত্তর-পশ্চিম প্রান্তটি জেসিগমন্ডি গর্ত দিয়ে ঢাকা। ওমর খৈয়ামের ভেতরের মেঝেটির পূর্ব-দক্ষিণ-পূর্ব অংশটি ছোট এবং ছোট গর্ত দিয়ে ঢাকা।ভেতরের মেঝের একটি রিজ দ্বারা অর্ধেক ভাগ করা হয়েছে, যা ওমর খৈয়ামকে একাধিক বিভাজিত প্রভাবের সমন্বয়ে গঠিত একটি গঠনের চেহারা দেয়।

ওমর খৈয়ামের বাইরের অংশটি মারাত্মকভাবে ক্ষয়িত এবং দক্ষিণ-পূর্ব দিকে বিশাল ফাটল রয়েছে। একটি ছোট গর্ত পশ্চিম দিকের রিমকে ছাপিয়ে গেছে এবং একাধিক ছোট গর্ত ভিতরের পার্শ্ব এবং অংশগুলোকে চিহ্নিত করে। দক্ষিণ-পশ্চিমের মেঝের অংশ অন্য জায়গার তুলনায় কিছুটা মসৃণ।

পার্সিয়ান গণিতবিদ এবং জ্যোতির্বিজ্ঞানী ওমর খৈয়ামের সম্মানে এই গর্তটির নামকরণ করা হয়েছিল(ওমর খৈয়াম)।

## তথ্যসূত্র
তথ্য বিবরণী

বিষয়শ্রেণী:চন্দ্রপৃষ্ঠের অভিঘাত খাদ
বিষয়শ্রেণী:উইকিউপাত্তে স্থানাঙ্ক আছে
সাধবা

**সাধবা** (বা **সাধব** ) ( )-রা ছিলেন কলিঙ্গ অঞ্চলের প্রাচীন নাবিক। প্রাচীন ভারতের কলিঙ্গ অঞ্চল আধুনিক ভারতের ওড়িশা রাজ্যের অন্তর্ভুক্ত। সাধবারা বাণিজ্য পরিচালনার জন্য বোইটাস নামক বিশেষ জাহাজ ব্যবহার করে দক্ষিণ-পূর্ব এশিয়ার মতো দূরবর্তী দেশগুলিতে জলপথে গমন করত।    

কার্তিক পূর্ণিমার প্রথম প্রহর (অক্টোবর এবং নভেম্বরের পূর্ণিমার দিন) -কে সাধবারা তাদের দীর্ঘ যাত্রা শুরু করার জন্য একটি শুভ উপলক্ষ বলে বিবেচিত করতেন।  নারকেল, মাটির পাত্র, চন্দন, কাপড়, চুন, চাল, মশলা, লবণ, লবঙ্গ, কুমড়া, রেশমের শাড়ি, পান, সুপারি, হাতি, মূল্যবান ও অর্ধমূল্যবান পাথর ছিল তাদের বাণিজ্যের প্রধান সামগ্রী।  এই উপজাতির মহিলারাও সমুদ্রযাত্রায় অংশ নিতেন। তারা **সাধবানী** নামে পরিচিত ছিলেন (    সাধবাণী)। ওড়িয়া নাবিকরা পূর্ব ও দক্ষিণ-পূর্ব এশিয়ায় বৌদ্ধ ও হিন্দু ধর্মের প্রসারে সহায়ক ভূমিকা পালন করেছিল। এছাড়াও ভারতীয় স্থাপত্য, রামায়ণ এবং মহাভারতের মতো মহাকাব্য, ব্রাহ্মী লিপি লিখন পদ্ধতি ইত্যাদি বিষয়ে তাদের প্রমুখ যোগদান ছিল। সংস্কৃত সাহিত্যে অন্যান্য বিভিন্ন ভাষাগোষ্ঠী যেমন খেমার, থাই, চাম, বালিনিজ ইত্যাদি অনেক দক্ষিণ-পূর্ব এশীয় ভাষায় বিভিন্ন ভারতীয় শব্দাবলীর উপস্থিতি দেখা যায়। মনে করা হয় সাধবাদের বানিজ্যযাত্রার জন্যই সেই অঞ্চলের ভাষায় বিভিন্ন ভারতীয় শব্দের প্রভাব পরেছিল। 

গজপতি সাম্রাজ্যের পতনের সাথে ষোল শতকে সামুদ্রিক বাণিজ্য হ্রাস পায়, যা সাধবাদের পক্ষে অসুবিধাজনক হয়ে উঠেছিল।

প্রাচীন যুগে স্থল রেশম পথ এবং সামুদ্রিক রেশম পথ উপমহাদেশের দুটি স্বতন্ত্র ধরনের বাণিজ্য পথ ছিল যা বণিক নেতাদের দ্বারা নিয়ন্ত্রিত হত। দুই প্রধান ব্যবসায়ী গোষ্ঠী ছিল, *শ্রেষ্ঠী* এবং *সার্থবাহ* । *শ্রেষ্ঠীরা* শহর ও গ্রামে ব্যবসা করতেন এবং তারা স্থানীয় অঞ্চলের পন্যের প্রয়োজন পূরণ করতেন। অপরপক্ষে সর্থবাহ, যারা কাফেলা নেতা হিসাবেও পরিচিত, তারা এক জায়গা থেকে অন্য জায়গায় ভ্রমণ করতেন ও দেশী এবং বিদেশী উভয় পণ্যের ব্যবসা করতেন। তারা আমদানি ও রপ্তানি উভয়ই নিয়ন্ত্রণ করতেন এবং স্থানীয় শ্রেষ্ঠীদের কাছে কাচামাল বিক্রেতা এবং সরবরাহকারী হিসাবে পরিচিত ছিলেন। 

## তথ্যসূত্র

বিষয়শ্রেণী:ওড়িশার ইতিহাস
হারিস

থাম্ব
***হারিস*** বা ***জারেশ*** ( ) বা **বোকো বোকো** অথবা **হারিসা** হল মাংসের সাথে মিশ্রিত, পাকা গম দিয়ে প্রস্তুত একটি খাবার। এটি প্রধানত বিভিন্ন জাতের বীজ থেকে উতপন্ন গম দিয়ে তৈরি করা হয়।   হারিস একটি জনপ্রিয় খাবার যা সমগ্র আরব বিশ্বে পরিচিত এবং সাধারণত রমজান মাসে পারস্য উপসাগরের উপকূলীয় অঞ্চলে অবস্থিত আরব দেশের রাজ্যেগুলিতে এই খাবার রান্না করে খাওয়া হয়। আশুরার সময় ইরাক, লেবানন এবং বাহরাইনে শিয়া মুসলমানরা এই খাবারটি রান্না করে খায়।

*হারিস* ( ) শব্দটি একটি আরবি শব্দ হারসা থেকে উদ্ভূত হয়েছে যার অর্থ হল থেতলানো বা থেতলে মাখা। 

আর্মেনিয়ান উপাখ্যান অনুসারে আর্মেনিয়ার পৃষ্ঠপোষক সাধক, গ্রেগরি দ্য ইলুমিনেটর দরিদ্রদের জন্য ভালবেসে বিভিন্ন দানের আয়োজন করেছিলেন এবং খাবার সরবরাহ করছিলেন। ভিড় বাড়তে থাকায় লোকজনদের খাওয়ানোর জন্য পর্যাপ্ত ভেড়া ছিল না তাই রান্নার খাবারে গম যোগ করা হয়েছিল। তারা লক্ষ্য করলো যে গমগুলো রান্নার সময় কড়াইয়ের নিচে লেগে যাচ্ছে। সন্ত গ্রেগরি তখন খাবারটিকে ভালোভাবে নাড়তে পরামর্শ দিলেন। সেইসময় তিনি উচ্চারন করলেন *হারেখ* যার অর্থ নাড়া দেওয়া। এইভাবে *হারেখ* শব্দ থেকে থালাটির নাম হল *হরিসা*। তখন থেকেই *হারিসাকে* দাতব্য খাবার হিসেবে দান করে হয়ে আসছে।  পদটি ঐতিহ্যগতভাবে ইস্টারের দিনে পরিবেশন করা হয়। এটি এখনও সারা বিশ্বের অনেক আর্মেনিয়ান পরিবারের দ্বারা প্রস্তুত করা হয় এবং এটি আর্মেনিয়ার জাতীয় খাবার হিসাবে বিবেচিত হয়। 

ইবনে সায়ার আল-ওয়াররাকের দশম শতকের একটি রান্নার বই *কিতাব আল তাবিখ* -এ হারিসের উল্লেখ আছে।  পাশাপাশি আল-বাগদাদির তের শতকের রান্নার বই *কিতাব আল তাবিখ* এবং ইবনে রাজিন আল-তুজিবি রচিত তের শতকের রন্ধন সম্পর্কীয় বই *কিতাব আন্দালুস* -এ হারিসের কথা নথিভুক্ত করা হয়েছে। *আল-খিওয়ান ফি তাইয়্যিবাত আল-তাআম ওয়াল-আলওয়*  নামক আরেকটি গ্রন্থে হারিসের কথা উল্লেখ করা হয়েছে।

হালিম নামক খাবারের উৎপত্তিও হারিস থেকে হয়েছে বলে ধারণা করা হয় । 

## প্রস্তুতি
হারিস রান্না করার জন্য প্রথমে গম সারারাত ভিজিয়ে রাখতে হয়। তারপর মাংস এবং মাখন বা ভেড়ার লেজের চর্বি সহ সেটি জলে সিদ্ধ করা হয়। অবশিষ্ট তরল ছেঁকে ফেলা হয় এবং মিশ্রণটিতে স্বাদযুক্ত করতে মশলা যোগ করা হয়। হারিস দারুচিনি, চিনি এবং বিশুদ্ধ মাখন দিয়ে পরিবেশন করা যেতে পারে।

## তথ্যসূত্র

বিষয়শ্রেণী:ইরাকি রন্ধনশৈলী
বিষয়শ্রেণী:সিরীয় রন্ধনশৈলী
বিষয়শ্রেণী:পাঞ্জাবি রন্ধনশৈলী
বিষয়শ্রেণী:ফিলিস্তিনি রন্ধনশৈলী
বিষয়শ্রেণী:লেবাননি রন্ধনশৈলী
বিষয়শ্রেণী:লেভান্তনীয় রন্ধনশৈলী
বিষয়শ্রেণী:কাশ্মীরি রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:জর্ডানি রন্ধনশৈলী
বিষয়শ্রেণী:আমিরাতি রন্ধনশৈলী
বিষয়শ্রেণী:আর্মেনীয় রন্ধনশৈলী
বিষয়শ্রেণী:আরবি শব্দ ও বাক্যাংশ
টিপ

[থাম্ব| হিমাচল প্রদেশের [কুলু|কুল্লুতে বিন্দি পরা হিন্দু নারী৷]]
**টিপ** বাঙালি মেয়েদের একটি ঐতিহ্যবাহী প্রসাধনী। **বিন্দি**  (সংস্কৃত বিন্দু শব্দ থেকে উৎপত্তি যার অর্থ ছোট কণা") বা **পোট্টু** (    )   হল একধরনের ভারতীয় ধর্মীয় প্রসাধনী। টিপ একটি রঙিন আঠালো স্টিকার। অন্যদিকে বিন্দি হচ্ছে একটি বিন্দু বা ফোটা যা নারীরা কপালের দুই ভুরুর মাঝখানে পরিধান করে। ভারতীয় উপমহাদেশের হিন্দু, জৈন, বৌদ্ধ এবং শিখ নারীরা সাধারণত এই বিন্দি পরিধান করেন।

বিন্দি হল এক বা একাধিক রঙের উজ্জ্বল বিন্দু যা কপালের মাঝখানে ভ্রুর কাছাকাছি বা কপালের মাঝখানে প্রয়োগ করা হয়। ভারত, পাকিস্তান, বাংলাদেশ, নেপাল, ভুটান এবং শ্রীলংকার হিন্দুরা এই বিন্দি পরিধান করে।  দক্ষিণ-পূর্ব এশিয়ায় বালিনিজ, ফিলিপিনো, জাভানিজ, ইন্দোনেশিয়ান, মালয়েশিয়ান, সিঙ্গাপুরিয়ান, ভিয়েতনামি এবং বার্মিজ অঞ্চলের হিন্দুদের মধ্যে বিন্দি পরিধানের রীতি আছে। টিপের অনুরূপ একটি চিহ্ন চীনে শিশুরা পরিধান করে। ভারতীয় উপমহাদেশ এবং দক্ষিণ-পূর্ব এশিয়ার মতো দেশে এই টিপ তৃতীয় নেত্র বা জ্ঞান নেত্রের চিহ্নস্বরূপ।  হিন্দু, বৌদ্ধ এবং জৈন ধর্মে বিন্দি অজ্ঞান চক্রের সাথে যুক্ত, এবং বিন্দু  তৃতীয় চক্ষু চক্র নামে পরিচিত। ধর্মীয় বিশ্বাস অনুসারে তৃতীয় নেত্র হল সেই বিন্দু যার চারপাশে মন্ডলা তৈরি হয়, যা মহাবিশ্বের প্রতিনিধিত্ব করে।   বৃহত্তর ভারতের বিভিন্ন অঞ্চলে বিন্দির ঐতিহাসিক ও সাংস্কৃতিক গুরুত্ব রয়েছে।  

বাঙালি মেয়েরা নীল, বাদামী, সাদা ও লাল ইত্যাদি যেকোনো রঙের টিপ পরতে পছন্দ করে এবং এই টিপ যেকোন আকৃতির হতে পারে। ঐতিহ্যবাহী বিন্দি জাফরানী রঙের হয়। প্রথমে এক চিমটি সিঁদুরের গুঁড়া আঙুলের ডগায় লাগিয়ে নিতে হয়, তারপর দুই ভুরু বা কপালের মাঝ বরাবর এই টিপ পরা হয়। লাক্ষা, চন্দন, 'আগুরু', মাইকা, 'কস্তুরি', কুমকুম (লাল হলুদ দিয়ে তৈরি) এবং সিঁদুরের মতো বিভিন্ন উপকরণ দিয়ে টিপ পরা হয় বা রঙ করা হয়। জাফরানের গুড়োর সঙ্গে কুসুম ফুল যোগ করেও টিপ তৈরি করা যেতে পারে।  ঐতিহ্যগতভাবে টিপে একটি লাল বিন্দুর সাথে সবুজ রঙের মিশ্রণ থাকে।  বিন্দির রঙ বা আকার সীমাবদ্ধ বা নির্দিষ্ট নয়।  

## তথ্যসূত্র

বিষয়শ্রেণী:দেশী সংস্কৃতি
বিষয়শ্রেণী:গহনার ধরন
বিষয়শ্রেণী:ভারতীয় সংস্কৃতি
বিষয়শ্রেণী:প্রসাধনী
বিষয়শ্রেণী:দেহ শিল্পকলা
বিষয়শ্রেণী:বাংলাদেশের সংস্কৃতি
রাজোপাধ্যায়

**রাজোপাধ্যায়** ( নেপালি : राजोपाध्याय) হল নেপালের নেভার ব্রাহ্মণদের অন্তর্ভুক্ত এক পূজারি ব্রাহ্মণ গোষ্ঠী।

সংস্কৃতে, রাজোপধ্যায় বা রাজ-উপাধ্যায় কথার আক্ষরিক অর্থ হল রাজকীয় শিক্ষক বা 'গুরু'। রাজোপাধ্যায়রা দেব ব্রাহ্মণ (ঈশ্বর-ব্রাহ্মণ) বা দ্যব্যাজ্যা (ঈশ্বর-দাদা) বা বারমু (ব্রাহ্মণ) নামেও পরিচিত ছিলেন। তারা ছিলেন মল্ল রাজাদের রাজকীয় গুরু এবং পুরোহিত। আজ, রাজোপাধ্যায় ব্রাহ্মণরা কাঠমান্ডু উপত্যকার উচ্চ বর্ণের হিন্দু নেওয়ার,( প্রধানত চাথারিয়া এবং শ্রেষ )এবং কিছু নির্দিষ্ট বর্ণের হিন্দু নেওয়ার গোষ্ঠীর (সবচেয়ে উল্লেখযোগ্যভাবে ভক্তপুর জায়াপুস ) ঘরোয়া পুরোহিত। তাত্ত্বিকভাবে, কাঠমান্ডু উপত্যকার চাথারিয়ারা অন্য ব্রাহ্মণ গোষ্ঠীকে ডাকে না, কারণ রাজোপাধ্যায়রা তাদের ঐতিহ্যগত পুরোহিত। তারা গায়ত্রী মন্ত্র শ্লোক এবং পবিত্র সুতো (জেনেয়ু) ধারণ সহ তাদের সমস্ত জীবন-চক্র সংস্কার আচার পালন করে। তাদের উপনয়ন অনুষ্ঠানও আছে। অন্যান্য বর্ণ গোষ্ঠীর লোকেরা  একজন বৌদ্ধ বজ্রাচার্যকে তাদের পারিবারিক পুরোহিত হিসাবে সমস্ত জীবন-চক্র অনুষ্ঠান পরিচালনা করার জন্য আহ্বান করে। 

রাজোপাধ্যায়রা হল একটি অন্তঃবিবাহিত ব্রাহ্মণ গোষ্ঠী যারা কনৌজের কান্যকুব্জ ব্রাহ্মণদের বংশধর। তারা ষোল শতকের শেষের দিকে কাঠমান্ডু উপত্যকায় অভিবাসিত হয়েছিল। তারা কাঠমান্ডু, ভক্তপুর এবং ললিতপুরের তিনটি শহরে বসবাস করে ও সেইসমস্ত অঞ্চলে তারা বহিরাগত শ্রেণীভুক্ত। এরা তিনটি গোষ্ঠীতে বিভক্ত এবং এদের তিনটি গোত্র রয়েছে, যারা হলেন ললিতপুরের গার্গ্য, ভক্তপুরের ভরদ্বাজ এবং কাঠমান্ডুর কৌশিক। এরা সকলেই শুক্ল যজুর্বেদের মধ্যমদিনা বিদ্যালয়ের অন্তর্গত। তাদের পবিত্র মান্য ভাষা হল সংস্কৃত। তবে সকলেই নেওয়ার ভাষায় পারদর্শী। নেওয়ারদের মধ্যে প্রধান ব্রাহ্মণ গোষ্ঠী এবং বৈদিক ও তান্ত্রিক জ্ঞানের প্রধান গুরু হিসাবে, রাজোপাধ্যায়দের নেপালি বর্ণ ব্যবস্থায় শীর্ষে স্থান দেওয়া হয়েছিল, এবং তারা বিশেষ করে হিন্দু নেওয়ারদের মধ্যে প্রচুর সামাজিক প্রতিপত্তি এবং ক্ষমতার অধিকারী ছিল। 

## তথ্যসূত্র


বিষয়শ্রেণী:নেপালে বর্ণপ্রথা
কামেচ্ছা

**কামেচ্ছা** বা **যৌন আকাঙ্ক্ষা** হল আবেগ এবং প্রেরণামূলক অবস্থা যা যৌন উদ্দেশ্য বা কার্যকলাপের প্রতি আগ্রহ, অথবা যৌন বস্তু খোঁজার জন্য বা যৌন কার্যকলাপে লিপ্ত হওয়ার জন্য অভিযানের মাধ্যমে চিহ্নিত করা হয়। এটি যৌনতার এমন দিক, যা এক ব্যক্তি থেকে অন্য ব্যক্তির মধ্যে উল্লেখযোগ্যভাবে পরিবর্তিত হয় এবং পরিস্থিতির উপর নির্ভর করে ওঠানামা করে। এটি মানব জীবনের একক সবচেয়ে সাধারণ যৌন ঘটনা হতে পারে।

কামেচ্ছা হল বিষয়ভিত্তিক অনুভূতির অবস্থা যা অভ্যন্তরীণ ও বাহ্যিক উভয় ইঙ্গিত দ্বারা উদ্ভূত হতে পারে এবং এর ফলে প্রকাশ্য যৌন আচরণ হতে পারে বা নাও হতে পারে।
আকাঙ্ক্ষা কল্পনা এবং যৌন কল্পনার মাধ্যমে বা এমন একজন ব্যক্তিকে উপলব্ধি করার মাধ্যমে যাকে একজন আকর্ষণীয় বলে মনে করে। এটি যৌন উত্তেজনার মাধ্যমেও তৈরি ও পরিবর্ধিত হয়, যা যৌন আকাঙ্ক্ষার কারণে হয় যার উপর এখনও কাজ করা হয়নি। মানুষের যৌন আকাঙ্ক্ষার শারীরিক প্রকাশের মধ্যে রয়েছে চাটা, চুষা, জিহ্বা বের হওয়া, এবং ঠোঁট স্পর্শ করা।

কামেচ্ছা স্বতঃস্ফূর্ত বা প্রতিক্রিয়াশীল হতে পারে,  ইতিবাচক বা নেতিবাচক, এবং বর্ণালীতে তীব্রতা পরিবর্তিত হতে পারে। যৌন আকাঙ্ক্ষা এবং কীভাবে এটি প্রকাশ করা উচিত সে সম্পর্কে দৃষ্টিভঙ্গি সমাজ এবং ধর্মগুলির মধ্যে উল্লেখযোগ্যভাবে পরিবর্তিত হয়।

## তথ্যসূত্র

বিষয়শ্রেণী:জৈবিক লিঙ্গ
বিষয়শ্রেণী:মানব যৌনতা
বিষয়শ্রেণী:যৌন আকর্ষণ
অখিল ভারতীয় আয়ুর্বিজ্ঞান সংস্থান, মনেঠি

**অল ইন্ডিয়া ইনস্টিটিউট অব মেডিক্যাল সায়েন্সেস মনেঠি** (**এইমস মনেঠি**) হল ভারতের হরিয়ানা রাজ্যের মনেঠির নিকটবর্তী মাজরা গ্রামস্থিত  একটি নির্মাণাধীন সরকারি হাসপাতাল ও চিকিৎসা বিদ্যালয়। এইমস মনেঠি ২০১৯ সালের ১লা ফেব্রুয়ারি ঘোষিত ও ২০১৯ সালের ২৮শে ফেব্রুয়ারি অনুমোদিত হয়েছিল, নির্মাণ ২০২৩ সালে শুরু হয়েছিল।

এটি দেশের ২২তম এইমস, এবং ১২৯৯ কোটি টাকা ব্যয়ে নির্মিত হবে।

## তথ্যসূত্র

বিষয়শ্রেণী:হরিয়ানার হাসপাতাল
বিষয়শ্রেণী:অখিল ভারতীয় আয়ুর্বিজ্ঞান সংস্থান
ষড়রিপু

**ষড়রিপু** (, আক্ষরিক অর্থ: ছয় শত্রু) বা **ষড়্ রিপু** বা **অরিশদবর্গ** হল হিন্দুধর্ম মতে মানব মনের ছয়টি শত্রু। এগুলো হল - কাম, ক্রোধ, লোভ, মোহ, মদ ও মাৎসর্য। শব্দটি সংস্কৃত “ষট্”-এর সাথে ‘রিপু’ যুক্ত হয়ে গঠিত।
ষড়রিপুর নেতিবাচক বৈশিষ্ট্য মানুষকে মোক্ষ লাভে বাধা প্রদান করে। ষড় রিপু যিনি  নিগ্ৰহ বা দমন করেন তিনি হলেন ষন্নিগ্রহী।

হিন্দু শাস্ত্র অনুসারে, এগুলি আত্মাকে জন্ম ও মৃত্যুর চক্রের সাথে আবদ্ধ করে এবং জড় জগতে সীমাবদ্ধ রাখে (মায়া)। কাম, ক্রোধ ও লোভ নরকের পথ প্রশস্ত করে, এবং কাম ও ক্রোধ জীবনকে যন্ত্রণার পথে এগিয়ে নিয়ে যায়। এগুলোকে এড়িয়ে চললে ধর্মীয় জীবন যাপন এবং আধ্যাত্মিক মুক্তি বা মোক্ষ লাভ সম্ভব।

## আলোচনা
### কাম

কাম বলতে হিন্দু ও বৌদ্ধ সাহিত্য উভয় ক্ষেত্রেই ইন্দ্রিয়সুখ, কামেচ্ছা ও আকাঙ্ক্ষাকে বোঝায়। কাম হল মানব জীবনের চারটি লক্ষ্যের একটি এবং এটিকে হিন্দু ঐতিহ্য অনুযায়ী জীবনের পর্যায়গুলিতে পূরণ করার জন্য প্রাথমিক প্রয়োজনগুলির মধ্যে একটি হিসাবে বিবেচনা করা হয়।

### ক্রোধ

ক্রোধ মানে রাগ, এবং এটি কামনার হতাশা থেকে উদ্ভূত হয়। মহাযান অভিধর্ম ঐতিহ্যের মধ্যে, ক্রোধকে বিশটি সহায়ক অস্বাস্থ্যকর মানসিক কারণের মধ্যে একটি হিসেবে চিহ্নিত করা হয়। এটাকে সংজ্ঞায়িত করা হয় রাগের উচ্চতর পর্যায় হিসেবে; যা অন্যের ক্ষতি করার জন্য প্রস্তুত করে তোলে।
### লোভ

লোভ হল চরিত্রের ক্লেশের ধারণা যা "কামুকতা, লালসা, বাসনা" বা "সংবেদনশীল বস্তুর সাথে সংযুক্তি" এর যে কোনো রূপকে নির্দেশ করে। এটি আত্মাকে কষ্ট দেয় এমন পাঁচটি ক্লেশের মধ্যে একটি।

### মোহ

মোহ বলতে "বিভ্রান্তকারী শত্রু" বোঝায়। মোহ হল সংস্কৃত প্রযুক্তিগত শব্দ, যা এখতিয়ারে ব্যবহৃত হয়, "ভুল তথ্য" উল্লেখ করে। এটাকে মিথ্যা সাক্ষ্য দেওয়ার অন্যতম কারণ হিসেবে উল্লেখ করা হয়েছে।

### মদ

মদ বলতে "মানসিক অস্থিরতা" বোঝায়। মদ এর আক্ষরিক অর্থ "অহংকার" বা "অহংকার নেশা"। শিবপুরাণে মদ বলতে অহংকারকে বোঝানো হয়েছে। এটি আত্মাকে কষ্ট দেয় এমন পাঁচটি ক্লেশের মধ্যে একটি।

### মাৎসর্য

মাৎসর্য সংস্কৃত শব্দ, যার অর্থ হিংসা বা ঈর্ষা। এটিকে সংজ্ঞায়িত করা হয় নিজের সম্পত্তি এবং অন্যান্য বস্তুগত দ্রব্য উপভোগ করতে অক্ষম, সেগুলিকে আঁকড়ে থাকা এবং তাদের সাথে অংশ নিতে বা অন্যদের সাথে ভাগ করতে অনিচ্ছুক হওয়া।

## আরও দেখুন
* ক্লেশ
* অহংকার
* মায়া

## তথ্যসূত্র

### উৎস
* Guenther, Herbert V. & Leslie S. Kawamura (1975), *Mind in Buddhist Psychology: A Translation of Ye-shes rgyal-mtshan's "The Necklace of Clear Understanding"* Dharma Publishing. Kindle Edition.
* Kunsang, Erik Pema (translator) (2004). *Gateway to Knowledge, Vol. 1*. North Atlantic Books.
* Shankaracharyar Granthabali, Basumati publication (Kolkata: 1995), Volume 3
## বহিঃসংযোগ
* Śrīmad-Bhāgavatam 7.9.1, prabhupadavani.org

বিষয়শ্রেণী:হিন্দু নৈতিকতা
বিষয়শ্রেণী:হিন্দু দার্শনিক ধারণা
বিষয়শ্রেণী:ভারতীয় দার্শনিক ধারণা
আহমেদ হায়াত

**আহমেদ হায়াত** (জন্ম ১ অক্টোবর ১৯৭৭) একজন পাকিস্তানি প্রথম-শ্রেণীর ক্রিকেটার যিনি ফয়সালাবাদ ক্রিকেট দলের হয়ে খেলেছেন। 

## তথ্যসূত্র

## বহিঃসংযোগ

* 

বিষয়শ্রেণী:সারগোদা থেকে আগত ক্রিকেটার
বিষয়শ্রেণী:পাকিস্তান ন্যাশনাল শিপিং কর্পোরেশনের ক্রিকেটার
বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার
বিষয়শ্রেণী:সারগোদার ক্রিকেটার
বিষয়শ্রেণী:ফয়সালাবাদের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
শামিম হাশিমী

**শামীম হাশিমি** (উর্দু / ফার্সি / আরবি: ; ; **সৈয়দ মুহাম্মদ শামিমুদ্দিন**, জন্ম: ১৪ আগস্ট ১৯৪৭)  একজন উর্দু এবং ফারসি কবি। তিনি মূলত একজন গজলের কবি। তিনি বিভিন্ন প্যারামিটারে অন্যান্য ধরনের কবিতার গানও লিখেছেন।

## ব্যক্তিগত জীবন
হাশিমি ভারতের বিহারের সাসারামে জন্মগ্রহণ করেন। তিনি মাদ্রাসা খানকাহ কাবেরিয়ায় প্রাথমিক শিক্ষা লাভ করেন। তিনি ১৫ বছর বয়সে আলিম ডিগ্রি (স্নাতক) অর্জন করেন। তিনি পাটনার শামস-উল-হুদা মাদ্রাসা থেকে ফাজিল (ফার্সি ও উর্দু) শ্রেণীর শিক্ষা নেন। মাদ্রাসা থেকে পড়াশোনা শেষ করে তিনি পাটনা বিশ্ববিদ্যালয়ে যোগ দেন এবং উর্দু ভাষা ও সাহিত্য এবং ডিপ্লোমা ডিগ্রি অর্জন করেন। তিনি কবি মাহজুর শামসির জীবনের ওপর গবেষণা করে ডক্টর অব ফিলোসফি ডিগ্রি লাভ করেন। তিনি উর্দু কবিতার দাঘ দেহলভি স্কুল থেকে শিক্ষা গ্রহন করেন এবং তিনি আবর আহসানি গুন্নৌরির শিষ্যদের একজন। তার লেখনী নাম শামীম হাশিমি।

## কর্মজীবন
হাশিমি ৯ বছর বয়সে কবিতা লেখা শুরু করেন, তার কবিতা ও গদ্য উর্দু সাহিত্যের জাতীয় পত্রিকা যেমন ফুনুন, শায়র, আজকাল এবং সুব-ই-নও-পাটনা প্রভৃতিতে প্রকাশিত হতো। তিনি উর্দু, ফারসি এবং ইংরেজিতে অনেক বই লিখেছেন, যার মধ্যে রয়েছে তার উর্দু ও ফারসি গজলের সংগ্রহ। তার প্রধান সাহিত্যকর্ম ১৯৭০ সালে প্রকাশিত হয়েছিল। ২০০৫ সালে প্রকাশিত হয় তার অন্যতম সেরা বই *টুট টে পাটন কা দুঃখ* যা ব্যাপকভাবে সমাদৃত হয়েছে। তিনি *সাহিত্য ভূষণ* এবং *বিহার উর্দু একাডেমি পুরস্কারও* পেয়েছেন।

তার লেখার মধ্যে মীর তাকি মীর এবং আমির খুসরোর প্রভাব রয়েছে।

## সমসাময়িকদের দৃষ্টিভঙ্গি
* **শাবাব ললিত**: "... দুঃখের আনন্দের কথক শামীম হাশেমী। তিনি বিশ্বজগতের দুঃখ এবং বর্তমানের যন্ত্রণার সাথে তার বেদনার প্রতিফলক। মানবজীবনের বিস্তৃত ক্যানভাসে শামীম হাশিমী বর্তমানের যন্ত্রণা, সময়ের অসমতা ও নৃশংসতাকে গভীরভাবে অনুভব করেছেন এবং আধ্যাত্মিকভাবে অনুভব করেছেন...।"
* **নাদিম বলখী**: "...শামীম হাশিমির কবিতার মূল বিষয় নস্টালজিয়া যা সম্পূর্ণ অভ্যন্তরীণ ও বাইরের মানব জগতের প্রতীক...।"
* '''শামসুর রহমান ফারুকী''':"...আপনার মায়ের পরিবার থেকে এবং আপনার পিতার পরিবার থেকেও আপনার বুদ্ধির ঐতিহ্য রয়েছে এবং এই দুটি গুণ আপনার কবিতায় অনেক জায়গায় প্রতিফলিত হয়েছে...।"

## পুরস্কার

* *সাহিত্য ভূষণ* 
* *বিহার উর্দু একাডেমি পুরস্কার*

## গ্রন্থপঞ্জি
ফারসি ভাষায়

* ফারসি গজল সংগ্রহ। 
* "ফারসি কি পাহলি কিতাব" ইন্টার কলেজ (বিহার বোর্ড) এবং মগধ বিশ্ববিদ্যালয়ের জন্য পাঠ্য বই ১৯৭৩। 
* তালীফ "ফরিয়াদ-ই-রাগীব"। 
* তালখীজ-ই-শের-উল-আজম।

উর্দু ভাষায়

* গজল সংকলন "তুত-তায় পাটন কা দুঃখ।"
* সহসারাম মে উর্দু শায়রি কি ইবতদা-ও-ইর্তিকা (সহসারামে উর্দু কবিতার বিবর্তন। ) 
* ইনসানিয়াত কা ইসলামী তাসাউর। (ইসলামে মানবতার অর্থ)। 
* কুল্লিয়াত-ই-মাহজুর শামসী। (মাহজুর শামসির উপর কাজ করে)।

## আরও দেখুন

* ইসলাম
* ফার্সি কবি ও লেখকদের তালিকা
* উর্দু ভাষার কবিদের তালিকা
* উর্দু কবিতা
* মুসলিম দার্শনিকদের তালিকা
* গালিব একাডেমি, নয়াদিল্লি

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় পুরুষ কবি
বিষয়শ্রেণী:মুসলিম দার্শনিক
বিষয়শ্রেণী:১৯৪৭-এ জন্ম
বিষয়শ্রেণী:ফার্সি ভাষার কবি
বিষয়শ্রেণী:হানাফী ব্যক্তি
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:ভারতের উর্দু কবি
বিষয়শ্রেণী:বিহারের কবি
বিষয়শ্রেণী:উর্দু ভাষার ধর্মতত্ত্ববিদ
বিষয়শ্রেণী:উর্দু ভাষার ধর্মীয় লেখক
বিষয়শ্রেণী:উর্দু ভাষার পত্র লেখক
জাফরিন শেইক

**জাফরিন শেইক জাফরিন** (জন্ম ৭ই সেপ্টেম্বর ১৯৯৭) হলেন একজন বধির ভারতীয় টেনিস খেলোয়াড়। তিনি ২০১৩ এবং ২৯১৭ সালে ডেফলিম্পিকে ভারতের প্রতিনিধিত্ব করেছিলেন। তিনি পৃথ্বী সেখরের সাথে ২০১৭ গ্রীষ্মকালীন ডেফলিম্পিকে মিশ্র ডাবলসে একটি ব্রোঞ্জ পদক জয় করেছিলেন।

## প্রাথমিক জীবন

জাফরিন শেইক ১৯৯৭ সালের ৭ই সেপ্টেম্বর ভারতের অন্ধ্রপ্রদেশ রাজ্যের কুর্নুলে জন্মগ্রহণ করেছিলেন। তাঁর বাবার নাম এস জাকির আহমেদ, তাঁরা কুর্নুল শহরের বি ক্যাম্পে এপিএইচবি কলোনির বাসিন্দা। জাফরিন এমসিএ ফাইনাল ইয়ারের ছাত্রী।

## খেলোয়াড় জীবন
মাত্র আট বছর বয়সে জাফরিন টেনিস খেলা শুরু করেন। ভারতের সেরা মহিলা টেনিস খেলোয়াড়, সানিয়া মির্জার নজরে পড়ার পরে এবং তাঁর কাছ থেকে সহায়তা পাওয়ার পরে, বধির হওয়া সত্ত্বেও তিনি একজন শক্তিশালী টেনিস খেলোয়াড় হয়ে ওঠেন, তিনি সানিয়া মির্জা টেনিস একাডেমিতে প্রশিক্ষণ গ্রহণ করেছেন। একাডেমিটি হায়দ্রাবাদে অবস্থিত।

তিনি ২০১৩ গ্রীষ্মকালীন ডেফলিম্পিকে ভারতের প্রতিনিধিত্ব করতে গিয়েছিলেন। এটি তাঁর প্রথম ডেফলিম্পিক উপস্থিতিও ছিল। পৃথ্বী সেখরের মতো, তিনি তাঁর প্রথম ডেফলিম্পিক ইভেন্টে একটিও পদক জিততে পারেননি। ২০১৭ সালের গ্রীষ্মকালীন ডেফলিম্পিকে ভারতের হয়ে প্রতিদ্বন্দ্বিতা করার জন্য তাঁকে বেছে নেওয়া হয়েছিল, ভারত এই বহু-ক্রীড়া ইভেন্টের জন্য ৪৬ জন অংশগ্রহণকারীর সমন্বয়ে একটি প্রতিনিধি দল পাঠিয়েছিল, এটি যে কোন গ্রীষ্মকালীন ডেফলিম্পিকে ভারতের পাঠানো সবচেয়ে বেশি সংখ্যক ক্রীড়াবিদের উপস্থিতি। ২০১৭ গ্রীষ্মকালীন ডেফলিম্পিকে পৃথ্বী সেখরের সাথে জাফরিন শেইক মিশ্র দ্বৈতে একটি ঐতিহাসিক ব্রোঞ্জ পদক জিতেছেন, যা টেনিসে ভারতের প্রথম ডেফলিম্পিক পদক হিসেবে চিহ্নিত হয়ে আছে।
তিনি এ পর্যন্ত নয়টি আন্তর্জাতিক এবং আটটি জাতীয় পদক জিতেছেন।
## তথ্যসূত্র

## বহিঃসংযোগ

* 
* 
* শেইক জাফরিন জাফরিন টেনিস এক্সপ্লোরারে
* জাফরিন শেইক জাফরিন কোরটেনিসে

বিষয়শ্রেণী:ভারতীয় নারী টেনিস খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:তেলেঙ্গানার নারী ক্রীড়াবিদ
বিষয়শ্রেণী:অন্ধ্রপ্রদেশের নারী ক্রীড়াবিদ
বিষয়শ্রেণী:কুর্নুল জেলার ব্যক্তি
বিষয়শ্রেণী:ভারতীয় বধির ব্যক্তি
মুহাম্মদ শামসুল হক আজিমাবাদী

আবু-আল-তৈয়্যব মুহাম্মদ শামস-আল-হক বিন শায়খ আমীর 'আলি বিন শেখ মাকসুদ' আলী বিন শেখ গোলাম হায়দার বিন শেখ হেদায়েতুল্লাহ বিন শায়খ মুহাম্মদ জাহিদ বিন শায়খ নূর মুহাম্মদ বিন শেখ 'আলাউদ্দীন, যিনি **মুহাম্মদ শামসুল হক আজিমাবাদী** নামে অধিক পরিচিত। ভারতীয় হাদীসশাস্ত্রের পণ্ডিত ছিলেন। তিনি সুনানে আবি দাউদের ব্যাখ্যাগ্রন্থ লেখার জন্য সর্বাধিক পরিচিত।

## জীবন
তিনি পাটনায় জন্মগ্রহণ করেন, যা পূর্বে আজিমাবাদ নামে পরিচিত ছিল এবং সৈয়দ নাজির হোসেনের কাছ থেকে ইসলামিক শিক্ষা লাভ করেন।

১৮৯৪ সালে তিনি হজ পালনের জন্য মক্কা ও মদিনা ভ্রমণ করেন এবং সেখানে থাকাকালীন তিনি অনেক পন্ডিতদের সাথে সাক্ষাতের সুযোগ পান। আজিমাবাদীর সবচেয়ে গুরুত্বপূর্ণ অবদানের মধ্যে ছিল হাদিস এবং এর সাহিত্যের জনপ্রিয়করণ এবং বিতরণ।

আজিমাবাদির ইসলামিক পাণ্ডুলিপির একটি অত্যন্ত বিস্তৃত গ্রন্থাগার ছিল, যা ভারতের সেরা গ্রন্থগুলির মধ্যে বিবেচিত হত। তিনি অনেক বইয়ের লেখক, তবে তার সর্বাধিক পরিচিত হল ৩২ খন্ডের *সুনান আবি দাউদের* ভাষ্য, যাকে *গায়তুল মাকসুদ* বলা হয়  এবং ১৪ খন্ডের *আউন উল-মা'বুদ*। আজিমাবাদী ইসলামের একজন মুজাদ্দিদ বা মুক্তিদাতার যোগ্যতা সম্পর্কে তার মতামতের জন্যও পরিচিত ছিলেন; তার হিসাব অনুযায়ী, আল-সুয়ুতি এবং মুর্তদা আল-জাবিদি ছিলেন দুইজন বিশিষ্ট মুজাদ্দিদ। 

১৯১০-১১ সালে সমগ্র দেশ প্লেগের মহামারীর কবলে পড়ে। বিহারের আজিমাবাদির জেলার পাটনাও এই রোগে মারাত্মকভাবে আক্রান্ত হয়েছিল। ১৫ মার্চ দিয়ানওয়ান শহর পরিদর্শন করার পর তিনি নিজেই প্লেগের আক্রমণে আক্রান্ত হন এবং ছয় দিন পর ২১ মার্চ ১৯১১ সালে তিনি ৫৩ বছর বয়সে মারা যান।

## লিখনী অবদান

* আউন আল মাবুদ: আবু আল-তৈয়্যিব মুহাম্মাদ শামস আল-হক্ক আল-আজিম আবাদির সুনানে আবি দাউদের ব্যাখ্যার একটি ভাষ্য। ৩য় সংস্করণ। বৈরুত: দারুল ফিকর, ১৯৭৯।

## উদ্ধৃতি

## বহিঃসংযোগ

* তার জীবনকর্ম এবং কাজ প্রচারের জন্য নিবেদিত ওয়েবসাইট

বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:১৯১১-এ মৃত্যু
বিষয়শ্রেণী:১৮৫৭-এ জন্ম
বিষয়শ্রেণী:পাটনার লেখক
বিষয়শ্রেণী:আহলে হাদিস ব্যক্তি
দূর্বা ব্যানার্জি

**দূর্বা ব্যানার্জি** ছিলেন ভারতীয় সেনা বিমান সংস্থার প্রথম মহিলা যিনি পরে প্রথম ভারতীয় মহিলা বাণিজ্যিক পাইলট হন। সর্বোচ্চ ৯,০০০ ঘন্টার বিমান চালানোর কৃতিত্ব অর্জনকারী মহিলা বৈমানিক তিনি।

## জীবনের প্রথমার্ধ
আকাশে ওড়া উড়োজাহাজ শৈশবে দূর্বাকে প্রবলভাবে আকর্ষণ করত এবং সেই আকর্ষণে তিনি নিজে বিমান চালনার স্বপ্ন দেখতে শুরু করেন। মনে পোষণকরা ইচ্ছা ও আবেগে তিনি তৎকালীন সমাজের বাঁধাধরা প্রচলিত রীতি মেয়েদের উপর চাপানো প্রতিবন্ধকতাকে তুচ্ছ করে বিমানচালক হিসাবে নিজেকে যোগ্য করে ক্যাপ্টেন পদ মর্যাদার উপযুক্ত করে তোলেন।

## কর্মজীবন
দূর্বা ব্যানার্জি তার পরিবারের একজন প্রথম প্রজন্মের মহিলা পাইলট হন। ১৯৫৯ খ্রিস্টাব্দে এয়ার সার্ভে অফ ইন্ডিয়ার DC3 পাইলট হিসাবে ডাকোটা বিমান চালনা করে কর্মজীবন শুরু করেন। 

এয়ার সার্ভে অফ ইন্ডিয়ার সাথে যুক্ত হওয়ার পর, ১৯৬৬ খ্রিস্টাব্দে ক্যাপ্টেন দূর্বা ব্যানার্জি কলকাতায় ইন্ডিয়ান এয়ারলাইন্সে চলে আসেন  এবং ফকার এফ ২৭ বিমানের ভারতের প্রথম মহিলা বাণিজ্যিক পাইলট হন তিনি। দীর্ঘ বাইশ বৎসর সফলতার সঙ্গে কাজ করার পর ১৯৮৮ খ্রিস্টাব্দে অবসর গ্রহণ করেন। ইন্ডিয়ান এয়ারলাইন্সে যোগ দেওয়ার আগে শোনা যায় যে, তৎকালীন কেন্দ্রীয় বেসামরিক বিমান পরিবহন মন্ত্রী হুমায়ুন কবীরের কাছে তিনি বাণিজ্যিক বিমান চালক হিসাবে আবেদন করেন। কিন্তু তিনি দূর্বাকে ওই পদে নিযুক্ত করতে অনিচ্ছুক ছিলেন এবং পরিবর্তে তাকে ফ্লাইট অ্যাটেনডেন্ট পদে নিযুক্ত করেন। ক্যাপ্টেন দূর্বা ব্যানার্জি কিন্তু অদম্য সাহস আর জেদের বশে  কমার্শিয়াল পাইলট হয়েই দৃষ্টান্ত স্থাপন করেন।

৯০০০ ঘন্টার উড়ানের কৃতিত্ব অর্জনকারী প্রথম মহিলা বিমান চালক তিনি।

* তিনি ই ২৭ টার্বো প্রপ এয়ারক্রাফ্টের একজন কমান্ডার হয়েছিলেন।
* তিনি  ১৮৫০০ ঘন্টা বিমান চালানোর এক নজির স্থাপন করেন। এমনকি জেট প্লেনের পাইলট হতে সমর্থ হন
* বি ৭৩৭-২০০ সিরিজের বোয়িং ৭৩৭ জেট বিমান চালিয়ে চমক দেন। এয়ার বাস ৩০০ও তিনি চালিয়েছিলেন।

## তথ্যসূত্র

বিষয়শ্রেণী:বাণিজ্যিক বৈমানিক
গরিমা চৌধুরী

**গরিমা চৌধুরী** (জন্ম ২রা এপ্রিল ১৯৯০) হলেন একজন ভারতীয় জুডো খেলোয়াড় । তিনি ২০১২ লন্ডন অলিম্পিকে  মহিলাদের প্রতিযোগিতায় ৬৩ কেজি বিভাগে ভারতের একমাত্র জুডোকা ছিলেন।

## শৈশব এবং প্রাথমিক প্রশিক্ষণ
একটি মধ্যবিত্ত পরিবারে গরিমা জন্মগ্রহণ করেছেন। শৈশব থেকেই খেলাধুলার প্রতি তাঁর আগ্রহ ছিল। তিনি কাবাডি, অ্যাথলেটিক্স এবং ক্রিকেটের মতো খেলাধুলায় পারদর্শী ছিলেন। গরিমার বাবা যখন তাঁর শিক্ষা নিয়ে উদ্বিগ্ন ছিলেন, তাঁর মা তখন তাঁকে খেলাধুলার প্রতি উৎসাহ দিতে থাকেন। তিনি প্রাথমিকভাবে তাঁর জন্মস্থান উত্তর প্রদেশের প্রতিনিধিত্ব করেছিলেন। রাজ্যের ক্রীড়া সংস্থা থেকে উপযুক্ত সমর্থনের অভাবের কারণে, তিনি জাতীয় পর্যায়ের প্রতিযোগিতায় হরিয়ানার প্রতিনিধিত্ব করতে শুরু করেছিলেন।

২০০৪ সাল থেকে, চৌধুরী পাতিয়ালা -ভিত্তিক ন্যাশনাল ইনস্টিটিউট অফ স্পোর্টসে জীবন শর্মা এবং দিব্যা শর্মার সাথে প্রশিক্ষণ নিচ্ছেন। উপযুক্ত সুযোগ-সুবিধা না থাকায় তাঁকে ছেলেদের সঙ্গে অনুশীলন করতে হয়েছে। গরিমা এটিকে প্রশিক্ষণের একটি ভাল উপায় বলে মনে করেন। শর্মা বলেছেন যে আত্মবিশ্বাস, কঠোর পরিশ্রম এবং বিজয়ী মনোভাবের মতো গুণাবলী হল গরিমার শক্তি।

## ২০১২ গ্রীষ্মকালীন অলিম্পিক
তিনি প্যারিসে অনুষ্ঠিত ২০১১ সালের বিশ্ব জুডো চ্যাম্পিয়নশিপে এবং বিশ্বকাপে অংশগ্রহণ করেছিলেন, যাতে ২০১২ সালের গ্রীষ্মকালীন অলিম্পিকে তাঁর যোগ্যতা অর্জন করতে পারেন। তাসখন্দে অনুষ্ঠিত ২০১২ এশিয়ান জুডো চ্যাম্পিয়নশিপে, তিনি ৬৩ কেজি বিভাগে সপ্তম স্থান অধিকার করেন। তাঁর প্রদর্শনের ফলস্বরূপ, তিনি ৩৪ পয়েন্ট অর্জন করেন এবং লন্ডন অলিম্পিকে ভারতের প্রতিনিধিত্ব করার যোগ্যতা অর্জন করেন।

অলিম্পিকের প্রস্তুতির জন্য গরিমা জার্মানি ও ফ্রান্সে প্রশিক্ষণ নেন। তিনি আরও প্রতিযোগিতা-ভিত্তিক প্রশিক্ষণ নিয়েছেন, তাঁর প্রতিপক্ষদের সম্বন্ধে অধ্যয়ন করেছেন এবং নির্দিষ্ট দক্ষতার দিকগুলিতে মনোনিবেশ করেছেন।

২০১২ লন্ডন অলিম্পিকে মহিলাদের ৬৩ কেজি বিভাগে, প্রথম অপনয়ন (এলিমিনেশন) রাউন্ডে গরিমা ৮১ সেকেন্ডের মধ্যেই ইয়োশি উয়েনোর কাছে ইপ্পনের (জাপানী মার্শাল আর্টে একজন খেলোয়াড়ের অর্জিত সর্বোচ্চ পয়েন্ট) মাধ্যমে পরাজিত হন। যদিও এটি অলিম্পিকে তাঁর চ্যালেঞ্জের অবসান ঘটিয়েছিল, তবুও ভারতের ক্রীড়া প্রশাসকরা মনে করেছিলেন যে  গ্লাসগো কমনওয়েলথ গেমস এবং ইনচিওন এশিয়ান গেমস - উভয় ক্রীড়াতেই ২০১৪ সালে তাঁর একটি ভালো পদক পাওয়ার সম্ভাবনা আছে।

২০১৪ কমনওয়েলথ গেমসে, গরিমা কোয়ার্টার ফাইনাল পর্যন্ত পৌঁছেছিলেন।

২০১৯ সালে দক্ষিণ এশীয় গেমসে, তিনি মহিলাদের ৭০ কেজি ওজন বিভাগে স্বর্ণপদক জিতেছিলেন।

## তথ্যসূত্র

## বহিঃসংযোগ

বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:২০১৪ কমনওয়েলথ গেমসে জুডোকা
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় নারী মার্শাল শিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
বিষয়শ্রেণী:২০১২ গ্রীষ্মকালীন অলিম্পিকের জুডোকা
বিষয়শ্রেণী:উত্তরপ্রদেশের নারী ক্রীড়াবিদ
বিষয়শ্রেণী:ভারতীয় নারী জুডোকা
বিষয়শ্রেণী:২১শ শতাব্দীর ভারতীয় নারী ক্রীড়াবিদ
বুনুয়েলো

***বুনুয়েলো***  হল একটি ভাজা ময়দার রান্না যা স্পেন, ল্যাটিন আমেরিকা এবং দক্ষিণ-পশ্চিম ইউরোপ, বলকান, আনাতোলিয়া এবং এশিয়া এবং উত্তর আফ্রিকার ইত্যাদি দেশের পাওয়া যায় । বুনুয়েলো ঐতিহ্যগতভাবে ক্রিসমাসে প্রস্তুত করা হয়।  এটির সাধারণত একটি ফিলিং বা একটি টপিং থাকবে। মেক্সিকান রন্ধনপ্রণালীতে, এটি প্রায়শই পিলনসিলো দিয়ে তৈরি হয় ও সিরাপ দিয়ে পরিবেশন করা হয়। 

স্পেনের মরিস্কো জনসংখ্যার মধ্যে বুনুয়েলস প্রথম খাওয়া হত বলে জানা যায়। এগুলিতে সাধারণত গম-ভিত্তিক খামিরের ময়দা থাকে। একে প্রায়শই মৌরি দিয়ে স্বাদযুক্ত করা হয়। একে পৃথক পৃথক টুকরো টুকরো করে ভাজা হয় এবং মিষ্টি টপিং দিয়ে শেষ করা হয়। বুনুয়েলস বিভিন্ন  মিষ্টি বা সুস্বাদু জিনিসে ভরা হয়। এগুলি বল আকারে গোলাকার বা চ্যপ্টা আকৃতির হতে পারে। লাতিন আমেরিকায়, বুনুয়েলসকে সৌভাগ্যের প্রতীক হিসেবে দেখা হয়। 

বুনুয়েলো পুরানো স্প্যানিশ শব্দ বোনো থেকে এসেছে যা জার্মানিক গথিক ভাষা থেকে উদ্ভূত।এটি প্রোটো-ইন্দো-ইউরোপীয় ভাষার সাথে সম্পর্কযুক্ত। 

বেইগনেট হল বুনুয়েলোর মতো একটি ফরাসি রন্ধনপ্রণালীর ময়দার ভাজা রান্না। ব্যুৎপত্তিগতভাবে  জার্মানিক ফ্রাঙ্কিশ ভাষার থেকে এর নামটি এসেছে। বেইগনেট শব্দটি ফরাসি থেকে ইংরেজিতে ধার করা হয়েছে।

অন্যান্য পরিচিত শব্দগুলির মধ্যে রয়েছে ওল্ড হাই জার্মান -এর বুঙ্গো("ফোলা, কন্দ"), জার্মান বুংগে, ডাচ বংক (“গলদা, গুটি”), গৌলিশ বুনিয়া , স্কটিশ গ্যালিক বোনাচ ("কেক, বিস্কুট") ইত্যাদি।

কাটো দ্য এল্ডারের তার বই *ডি এগ্রি কালচারায়* "বেলুন" নামের একটি রেসিপি অন্তর্ভুক্ত করেছিলেন, যা খ্রিস্টপূর্ব দ্বিতীয় শতাব্দীতে লেখা হয়েছিল। সেই রেসিপিতে, ময়দা এবং পনিরের বলগুলিকে ভাজা এবং মধু এবং পোস্ত বীজের তৈরি মাখা দিয়ে পরিবেশন করা হয়েছিল। 

## তথ্যসূত্র

বিষয়শ্রেণী:বড়দিনের খাবার
বিষয়শ্রেণী:দক্ষিণ পশ্চিমা যুক্তরাষ্ট্রের রন্ধনশৈলী
বিষয়শ্রেণী:পুয়ের্তো রিকীয় রন্ধনশৈলী
বিষয়শ্রেণী:লাতিন আমেরিকান রন্ধনশৈলী
বিষয়শ্রেণী:ইতালীয় রন্ধনশৈলী
বিষয়শ্রেণী:স্পেনীয় রন্ধনশৈলী
পল্লবী ফৌজদার

**পল্লবী ফৌজদার** (জন্ম ২০শে ডিসেম্বর ১৯৭৯) একজন ভারতীয় বাইকার মহিলা। অতি উচ্চতায় মোটরসাইকেল চালানোর জন্য এবং সামাজিক কাজের জন্য তিনি সর্বাধিক পরিচিত। *[[লিমকা বুক অফ রেকর্ডস|লিমকা বুক অফ রেকর্ডস-]]* এ তাঁর অনেকগুলি প্রথমবারের মতো ঘটা কর্মকাণ্ড  স্বীকৃত হয়েছে।

## প্রারম্ভিক জীবন এবং পটভূমি
পল্লবী ফৌজদার ভারতের উত্তর প্রদেশের আগ্রায় জন্মগ্রহণ করেন। তাঁর বাবা অশোক ফৌজদার, একজন অবসরপ্রাপ্ত ইলেক্ট্রিক্যাল ইঞ্জিনিয়ার। তিনি ১৪ বছর বয়সে তাঁর বাবার মোটরসাইকেল নিয়ে প্রথম মোটরসাইকেল চালানোর আগ্রহ দেখিয়েছিলেন। তিনি ২০০৪ সালে বিয়ে করেন, তাঁর ২ সন্তান রয়েছে এবং তিনি নতুন দিল্লিতে থাকেন।

## কর্মজীবন
পল্লবী ফৌজদার নতুন দিল্লিতে একটি রাইডিং গ্রুপে যোগ দিয়ে তাঁর মোটর সাইকেল চালানোর জীবন শুরু করেন। তাঁর প্রথম উল্লেখযোগ্য রাইডিং ছিল ২০১৫ সালে, সমুদ্রপৃষ্ঠ থেকে ৫৬৩৮ মি বা ১৮৭৭৪ ফুট উচ্চতায় মানা পাসে একক যাত্রা। সেইসময় এটি ছিল বিশ্বের সর্বোচ্চ মোটরযোগ্য গিরিপথ। তাঁর কীর্তি লিমকা বুক অফ রেকর্ডস দ্বারা স্বীকৃত হয়েছিল। সে বছর তিনি একটি একক ট্রিপে ৫০০০ মিটারের ওপরে আটটি গিরিপথে মোটর সাইকেল চালিয়ে আরেকটি রেকর্ড তৈরি করেছিলেন। পল্লবী তারপর নতুন গিরিপথ এবং সংকীর্ণ পথ বেছে পাহাড়ে চড়তে থাকেন। তিনি দেশের বিভিন্ন স্থানে কারণ-সচেতনতামূলক রাইড করে সামাজিক কাজও করেছেন। ২০১৭ সালে পল্লবী ভারতের লাদাখ অঞ্চলে মোটর সাইকেল চালান এবং ৫৮০৩ মি বা ১৯৩২৩ ফুট উচ্চতায় উমলিং লা গিরিপথে আরোহণ করেন। তিনি এই কাজে প্রথম ব্যক্তি ছিলেন। উমলিং লা গিরিপথ এখন বিশ্বের সর্বোচ্চ মোটরযোগ্য রাস্তা।

## রেকর্ডস
পল্লবীর বর্তমানে নিম্নলিখিত লিমকা বুক রেকর্ড রয়েছে:

## স্বীকৃতি এবং পুরস্কার
পল্লবীর কাজ এবং কৃতিত্ব জাতীয় পর্যায়ে স্বীকৃত হয়েছে এবং তিনি নিম্নলিখিত পুরস্কার পেয়েছেন:

## সামাজিক কাজ
পল্লবী নারী ও শিশুদের সহায়তার জন্য নারী ও শিশু হেল্পলাইন ১৮১ এবং "বেটি বাঁচাও বেটি পড়াও" প্রচারাভিযানের ব্র্যান্ড অ্যাম্বাসেডর হিসেবে বেসরকারি সংস্থা এবং ইউপি রাজ্য সরকারের মহিলা ও শিশু বিভাগের সাথে কাজ করেছেন।

## টেলিভিশন
পল্লবী নিয়মিত টেলিভিশনে এবং ডিডি ন্যাশনাল সহ অনেক গণমাধ্যম হাউসে সাক্ষাৎকার দেন।

## তথ্যসূত্র

## বহিঃসংযোগ

* 

বিষয়শ্রেণী:নারী শক্তি পুরস্কার বিজয়ী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:আগ্রার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৭৯-এ জন্ম
বিষয়শ্রেণী:উত্তরপ্রদেশের নারী ক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
মার্গমকলী

থাম্ব| মার্গ‌মকালী একটি শিল্প ও সাংস্কৃতিক উৎসবের সময় পরিবেশন  করা হচ্ছে।
**মার্গমকলী** ( মালায়ালাম : മാർഗ്ഗംകളി, মার্গ্গংকল়ি ) হল কেরালা রাজ্যের সেন্ট টমাস খ্রিস্টান সম্প্রদায়ের একটি প্রাচীন ভারতীয় নৃত্য। এই  নৃত্য মূলত কনায়া বা দক্ষিণপন্থী খ্রিস্টান নামে পরিচিত এন্ডোগামাস উপ-সম্প্রদায়রা অনুশীলন করেন।    নৃত্যটির মাধ্যমে থমাস দ্য এপোস্টেলের জীবন ও ধর্মপ্রচারের কাহিনী বর্ননা করা হয়। নৃত্য পরিবেশনার ভিত্তি হল থমাসের তৃতীয় শতাব্দীর অপোক্রিফাল অ্যাক্টস। 

## উৎপত্তি
মার্গমকালীর সম্ভাব্য উৎপত্তি সম্পর্কে বিভিন্ন মত রয়েছে। ডায়াস্পোরার ইহুদি বিবাহের গান এবং নাচের সাথে এর সম্পর্ক পাওয়া যায়।  পণ্ডিতরা মালাবার ইহুদি নৃত্য এবং গান এবং মার্গামকালির নৃত্যের মধ্যে সাধারণ সম্পর্ক খুঁজে পেয়েছেন।   এছাড়াও, জুসে এবং সালভা ওয়েলের মতো পণ্ডিতরা কনায়া খ্রিস্টান এবং মালাবার ইহুদিদের রীতিনীতি এবং আচার-অনুষ্ঠানের মধ্যে অনেক মিল খুঁজে পেয়েছেন।   ভিনমতে এটি ব্রাহ্মণ সম্প্রদায়ের একটি নৃত্য সঙ্গম কালী থেকে উদ্ভূত হয়েছে।   আবার অনেকে এও বলে যে এটি কেরালার নাম্বুদিরি ব্রাহ্মণদের একটি শিল্প পরিবেশনা *ইয়াথ্রা কালী* থেকে উদ্ভূত হয়েছে। 

মালয়ালম ভাষায় "মার্গম" মানে পথ বা সমাধান, কিন্তু ধর্মীয় প্রেক্ষাপটে এটি পরিত্রাণ লাভের পথ হিসেবে পরিচিত। খ্রিস্টধর্মে ধর্মান্তরিত করার প্রক্রিয়াটি সম্প্রতি কেরালায় "মার্গাম কুডাল" নামে পরিচিত ছিল। এই লোকশিল্পের বেশিরভাগই সেন্ট টমাস, প্রেরিতের মিশনের সাথে জড়িত। মূলত মার্গ‌মকালী নৃত্য মালাবারে সেন্ট টমাসের আগমন, তার অলৌকিক কাজ ও জীবনির বর্ণনা দেয়। এই বিবরণগুলি দিতে মার্গমকালীর গানে বিভিন্ন স্তবক অন্তর্ভুক্ত করা হয়েছে। মালাবার উপকূলের সিরিয়ান খ্রিস্টানদের মধ্যে কেরালার মার্গ‌মকালী সেন্ট থমাসের প্রাচীন ও পবিত্র ঐতিহ্যের একটি গুরুত্বপূর্ণ উপাদান। 

## নৃত্য পরিবেশনা
থাম্ব| কনায়া মারগম কালী
সাধারণত, ঐতিহ্যবাহী " *[[চাট্টায়ুম মুন্ডুম]]* " পরিহিত এক ডজন নর্তকী গান গায় এবং হাততালি দিয়ে *[[নীলাভিলাক্কু প্রদীপ|নীলাবিলাক্কুর]] প্রদীপের* চারপাশে গোল সমূহ রচনা করে নৃত্য পরিবেশন করে। প্রদীপটি খ্রীষ্টর এবং অভিনয়শিল্পীরা তার শিষ্যদের প্রতিনিধিত্ব করে।  সাধারণত দুটি অংশে ("পদম")  এই নৃত্য পরিবেশিত হয়। কৃত্রিম তলোয়ার এবং ঢালের ব্যবহার নাচকে আকর্ষণীয় মোড় দয়েয়। বাজনা হিসাবে দুটি ছোট পাম আকারের করতাল ছাড়া অন্য কোনো যন্ত্র ব্যবহার করা হয়না। এটি মূলত পুরুষদের দ্বারা পরিবেশিত হত, কিন্তু আজকাল মহিলারাও এই নাচ পরিবেশন করে। 

## তথ্যসূত্র

বিষয়শ্রেণী:কেরলের শিল্পকলা
বিষয়শ্রেণী:কেরলের নৃত্য
সারাহাহ

**সারাহাহ** () গঠনমূলক প্রতিক্রিয়া প্রদানের জন্য একটি সৌদি আরবের সামাজিক নেটওয়ার্কিং পরিষেবা। আরবি ভাষায়, *সারাহাহ শব্দের* অর্থ "অকপটতা" বা "সততা"।  এটি ২০১৬ সালের শেষের দিকে যাইনুল আবেদিন তাওফিক দ্বারা তৈরি করা হয়েছিল এবং ২০১৭ সালের মাঝামাঝি সময়ে হঠাৎ বিশ্বব্যাপী সাফল্যে পৌঁছেছিল।  এই বৃদ্ধি একটি স্ন্যাপচ্যাট আপডেট প্রকাশের সাথে গভীরভাবে সম্পর্কিত বলে মনে করা হয় যা লোকেদের তাদের স্ন্যাপগুলিতে ইউআরএল শেয়ার করার অনুমতি দেয়।

সারাহাহ লোকেদেরকে অন্যদের কাছে বেনামে বার্তা পাঠাতে অনুমতি দেয় এবং প্রেরিত ব্যক্তি সেটির বেনামে উত্তর দিতে পারে। প্রাথমিকভাবে, এটি শ্রমিকদের তাদের উর্ধ্বতন কর্মকর্তাদের প্রশংসা করার জন্য বোঝানো হয়েছিল।

এটি ইউএস অ্যাপল অ্যাপ স্টোরে ১৩ জুন ২০১৭-এ প্রকাশিত হয়েছিল এবং কানাডা, ভারত এবং লেবাননসহ আরও কয়েকটি দেশে এর ব্যবহারকারী ছিল। ৫ জুলাই স্ন্যাপচ্যাট দ্বারা একটি আপডেট প্রকাশিত হয়েছিল। দুই সপ্তাহের ব্যবধানে এক নম্বর অবস্থানে ছিল। গুগল ট্রেন্ডস রিপোর্টেও এই বৃদ্ধি দেখা গেছে।

২৬ অগাস্ট ২০১৭-এ রিপোর্ট করা হয়েছিল যে সারাহাহ মোবাইল অ্যাপ নীরবে ব্যবহারকারীর অ্যাড্রেসবুক তার ওয়েব সার্ভারে আপলোড করে।

বেনামী প্রেরকদের ব্যবহারকারীর নাম প্রকাশ করতে সক্ষম বলে দাবি করে তৃতীয় পক্ষের অ্যাপগুলি দ্বারা স্প্যাম বারবার প্রেরণ করা হয়েছিল।

২০১৮ সালের ১২ জানুয়ারি প্রতিবেদন করা হয়েছিল যে অস্ট্রেলিয়ার কুইন্সল্যান্ডের একজন মহিলা অ্যাপটি নিষিদ্ধ করার জন্য একটি পিটিশন শুরু করেছিলেন এবং তার ১৩ বছর বয়সী মেয়ের বন্ধুরা তাকে হত্যা করার পরামর্শ দিয়ে তাকে অপমানজনক বার্তা পাঠিয়েছিল। নিজেকে অস্ট্রেলিয়ান স্পেশাল ব্রডকাস্টিং সার্ভিস (এসবিএস) এর একটি সংবাদ প্রতিবেদনে বলা হয়েছে যে শিশুটির মা, ক্যাটরিনা, "সারাহাহর ডাউনলোড বিকল্প বন্ধ করার জন্য অ্যাপলের অ্যাপ স্টোর এবং গুগল প্লেতে কল করেছিলেন, যা লোকেরা একে অপরের জন্য বেনামী প্রতিক্রিয়া জানাতে দেয়"। ২১ ফেব্রুয়ারী, ক্যাটরিনা সাফল্য ঘোষণা করে একটি বার্তা পোস্ট করে বলেছেন যে অ্যাপল এবং গুগল উভয়ই তাদের স্টোর থেকে অ্যাপটি সরিয়ে দিয়েছে। ১৫ ডিসেম্বর ২০২১-এ, যাইনুল আবেদিন তাওফিক টুইটারের মাধ্যমে ঘোষণা করেছিলেন:

সারাহাহর টুইটার অ্যাকাউন্ট থেকে এটি রিটুইট করা হয়েছে।

## উল্লেখযোগ্য ব্যবহার

### এনজিও
একটি ভারতীয় এনজিও **আনজেন্ডার**, সারাহাহকে যৌন হয়রানির সমস্যা মোকাবেলা করার জন্য ব্যবহার করেছে।

## আরও দেখুন

* Ask.fm - একটি পরিষেবা যা বেনামী ছিল, এবং ২০১৩ সালে বেশ কয়েকটি কিশোর আত্মহত্যার কারণে যুক্ত ছিল।
* সিক্রেট (অ্যাপ) - একটি অনুরূপ পরিষেবা যা 2015 সালে বন্ধ করা হয়েছিল 

## তথ্যসূত্র

## বহিঃসংযোগ

* 

বিষয়শ্রেণী:প্রশ্ন-ও-উত্তরের ওয়েবসাইট
বিষয়শ্রেণী:আইওএস সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:২০১৬-এ প্রতিষ্ঠিত ইন্টারনেট সম্পত্তি
বিষয়শ্রেণী:২০১৬-এ কম্পিউটার সম্পর্কিত প্রবর্তন
ইসলামে নিরাপত্তা

**** ( ) বা **নিরাপত্তা** অর্থাৎ **ইসলামে নিরাপত্তা** হল একজন ব্যক্তি (যাকে তখন  বলা হয়) বা সীমিত সময়ের জন্য একটি সম্প্রদায়ের নিরাপত্তা নিশ্চিত করার ইসলামী আইন ধারণা। যারা সুরক্ষা প্রার্থনা করে এটি তাদের নিরাপত্তার নিশ্চয়তা বা ক্ষমার আশ্বাসের প্রতিনিধিত্ব করতে পারে এবং কাফির  বা দের (শত্রু এলিয়েন) জন্য নিরাপদ আচরণের দলিলের রূপ নিতে পারে।

## বিবর্তন

ধারণাটির প্রাক-ইসলামিক উৎস রয়েছে, যা আরবের গোত্রগুলোর মধ্যে  অনুশীলনের জন্য চিহ্নিত করা হয়েছে, যাতে একটি ভিন্ন উপজাতির সদস্যদের উপর একটি উপজাতির সুরক্ষা প্রসারিত করেছিল (প্রায়শই নিষিদ্ধ করা হয়েছিল)। ইসলামের নবী মুহাম্মাদ সমগ্র মুসলিম সম্প্রদায়কে আবৃত করার জন্য উপজাতীয় সংহতি এবং সুরক্ষা প্রসারিত করেছিলেন, যাতে মুসলমানদের দ্বারা অমুসলিমদের কাছে নিরাপত্তার প্রতিশ্রুতি প্রসারিত হতে পারে এবং শহর বা জনগণের যারা নবজাত মুসলিম খিলাফতের কাছে আত্মসমর্পণ করেছিল তাদের জন্য জারি করা নিরাপত্তা চুক্তির () ভিত্তি তৈরি করতে পারে, এবং এটি এই দলগুলিকে ইসলামী আইনের অধীনে সুরক্ষিত () প্রদান করেছিল।

পরবর্তী সময়ে  বিশেষভাবে নিরাপদ-উত্তরণ ধারণার কারণে সীমিত সময়ের জন্য (এক চন্দ্র পঞ্জিকা পর্যন্ত) সীমাবদ্ধ হয়ে পড়েছিল, যা শত্রুদের ইসলামী ভূখণ্ডে থাকার সময় জারি করা হয়েছিল, এবং সেই সময়ের মধ্যে মুসলমানদের দ্বারা নির্যাতিতদের 'নিরাপত্তার জায়গায়' প্রস্থান করার অধিকার ছিল। ইসলামিক দেওয়ানি আইনের দৃষ্টিতে একজন ক্ষণস্থায়ী কে ইসলামিক ভূমিতে তার উপস্থিতির সময়কালের জন্য ইসলামিক শাসনের অধীনে বসবাসকারী র মতোই বিবেচনা করা হয়, তবে এটি ফৌজদারি আইনের ক্ষেত্রেও প্রযোজ্য কিনা তা নিয়ে ভিন্ন ভিন্ন ঐতিহ্য বিদ্যমান। বণিক বা জাহাজ বিধ্বস্ত মানুষরা বাদে বিদেশী দূতেরা স্বয়ংক্রিয়  মর্যাদা উপভোগ করত। ফলস্বরূপ প্রাথমিক মধ্যযুগে মুসলিম ও অমুসলিম রাষ্ট্রের মধ্যে বাণিজ্য ও কূটনীতির সুবিধার্থে  জারি করা ছিল একটি মৌলিক উপায়। দ্বাদশ শতাব্দীর শেষের দিক থেকে মুসলিম ও খ্রিস্টান রাষ্ট্রগুলির মধ্যে দ্বিপাক্ষিক চুক্তিতে (যা বণিক ও তীর্থযাত্রীদের অধিকার ও বাধ্যবাধকতা নির্ধারণ করে)  প্রতিস্থাপন করতে শুরু করে।

## মুসলমানদের জন্য নিরপত্তা
পরাজিত বিদ্রোহীদের মতো মুসলমানদের জন্যও  জারি করা যেতে পারে। প্রাথমিক ইসলামি যুগে এটি একটি বহুবিস্তৃত প্রথা ছিল, যদিও জোসেফ শ্যাচটের মতে, "এগুলি কঠোরভাবে বলতে গেলে অতিরিক্ত বা এমনকি ধর্মীয় আইনের সাথে বেমানান"।

## তথ্যসূত্র

## সূত্র
* 

বিষয়শ্রেণী:ইসলামি আইন
বিষয়শ্রেণী:যুদ্ধ আইন
বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলাম ও অন্যান্য ধর্ম
বিষয়শ্রেণী:ইসলামি পরিভাষা
অখিল ভারতীয় আয়ুর্বিজ্ঞান সংস্থান, মাদুরাই

**অল ইন্ডিয়া ইনস্টিটিউট অব মেডিক্যাল সায়েন্সেস মাদুরাই** (**এইমস মাদুরাই**) হল ভারতের তামিলনাড়ু রাজ্যের মাদুরাইয়ের নিকটবর্তী থোপ্পুরের একটি নির্মাণাধীন সরকারি হাসপাতাল ও চিকিৎসা বিদ্যালয়। এইমস মাদুরাই ২০১৫ সালে ঘোষিত ও ২০১৮ সালে অনুমোদিত হয়েছিল। আনুমান করা হচ্ছে ২০২৪ সালের শেষের দিকে নির্মাণ কাজ শুরু হবে।

এটি প্রায় ২,০০০ কোটি টাকা ব্যয়ে নির্মিত হবে।

## তথ্যসূত্র

বিষয়শ্রেণী:অখিল ভারতীয় আয়ুর্বিজ্ঞান সংস্থান
বিষয়শ্রেণী:২০২১-এ তামিলনাড়ুতে প্রতিষ্ঠিত
২০২৩ ওএফসি চ্যাম্পিয়ন্স লিগ

**২০২৩ ওএফসি চ্যাম্পিয়ন্স লিগ** (অফিসিয়ালভাবে **ওএফসি চ্যাম্পিয়ন্স লিগ ২০২৩** নামে পরিচিত) হল ওশেনিয়ান ক্লাব চ্যাম্পিয়নশিপের ২২তম সংস্করণ, ওশেনিয়া ফুটবল কনফেডারেশন (ওএফসি) দ্বারা আয়োজিত ওশেনিয়ার প্রিমিয়ার ক্লাব ফুটবল টুর্নামেন্ট এবং ১৭ তম আসর। বর্তমান ওএফসি চ্যাম্পিয়ন্স লিগের নামও পরিচিত। 

ডিফেন্ডিং চ্যাম্পিয়ন অকল্যান্ড সিটি এফসি, ফিজিয়ান সুভাকে পরাজিত করে রেকর্ড একাদশ শিরোপা জিতেছে এবং সৌদি আরব ২০২৩ ফিফা ক্লাব বিশ্বকাপ খেলার অধিকার অর্জন করেছে। যেহেতু তারা ২০২২ ওএফসি চ্যাম্পিয়ন্স লিগ জিতেছে, তারা ২০২৫ ফিফা ক্লাব বিশ্বকাপ খেলার অধিকারও অর্জন করেছে।

## দল
১১টি ওএফসি সদস্য অ্যাসোসিয়েশনের মোট ১৮টি দল প্রতিযোগিতায় অংশ নিতে পারে।
*সাতটি উন্নত অ্যাসোসিয়েশন (ফিজি, নিউ ক্যালেডোনিয়া, নিউজিল্যান্ড, পাপুয়া নিউগিনি, সলোমন দ্বীপপুঞ্জ, তাহিতি, ভানুয়াতু) একটি জাতীয় প্লে-অফ খেলার পর গ্রুপ পর্বে একটি করে বার্থ প্রদান করে।
*চারটি উন্নয়নশীল অ্যাসোসিয়েশন (আমেরিকান সামোয়া, কুক দ্বীপপুঞ্জ, সামোয়া, টোঙ্গা) বাছাইপর্বের প্রতিটিতে একটি করে বার্থ দেওয়া হয়, বিজয়ীরা গ্রুপ পর্বে এগিয়ে যায়।

## বাছাই পর্ব
### প্রাথমিক দল


----

----

### জাতীয় প্লে অফ

|}


*Suva won 3–2 on aggregate.*
----

*Tiga Sport won 5–1 on aggregate.*
----

*Auckland City won 6–4 on aggregate.*
----

*Hekari United won 4–1 on aggregate.*
----

*Solomon Warriors won 3–2 on aggregate.*
----

*Pirae won 9–3 on aggregate.*
----

*Ifira Black Bird won 4–0 on aggregate.*


## গ্রুপ পর্যায়
### গ্রুপ এ
সব সময় স্থানীয় ছিল, ভানতুয়া (ইউটিসি+১১)।




----

----

### গ্রুপ বি
সব সময় স্থানীয় ছিল, ভানতুয়া (ইউটিসি+১১)।


----

----

## নকআউট পর্ব

নকআউট পর্বের চারটি দল একক-নির্মূলের ভিত্তিতে খেলেছে, প্রতিটি টাই ভিএফএফ ফ্রেশওয়াটার স্টেডিয়ামে একক ম্যাচ হিসাবে খেলেছে।

### বন্ধনী
বন্ধনীটি নিম্নরূপ নির্ধারণ করা হয়েছিল:

### সেমি-ফাইনাল

----

### ফাইনাল


## পুরস্কার

## তথ্যসূত্র

বিষয়শ্রেণী:ওএফসি চ্যাম্পিয়ন্স লিগের মৌসুম
রকি ভাই

**রাজা কৃষ্ণাপ্পা বেরিয়া** ওরফে **রকি ভাই** হল কেজিএফ ফিল্ম সিরিজ কেজিএফ চ্যাপ্টার ওয়ান এবং কেজিএফ চ্যাপ্টার টু চলচ্চিত্রের খলনায়ক প্রধান নায়ক চরিত্র।

## তথ্যসূত্র

## বহিঃসংযোগ
সেন্ট অ্যালব্যাইন্সের রবার্ট

**সেন্ট অ্যালব্যাইন্সের রবার্ট** (মৃত্যুঃ ১১৮৭ খ্রিষ্টাব্দে)  ছিলেন একজন ইংরেজ টেম্পলার নাইট যিনি খ্রিস্টান ধর্ম থেকে ইসলাম ধর্ম গ্রহণ করেছিলেন।  ১১৮৭ খ্রিষ্টাব্দে, তিনি হাতিনের যুদ্ধের পাশাপাশি জেরুজালেম পুনরুদ্ধারের সময় ক্রুসেডারদের বিরুদ্ধে সালাউদ্দিনের একটি সেনাবাহিনীর নেতৃত্ব দিয়েছিলেন, এবং সেই সময়ে জেরুজালেম ফ্রাঙ্ক ক্রুসেডারদের নিয়ন্ত্রণে ছিল। 

রবার্ট এক সময় সালাউদ্দিনের ভাগ্নিকে বিয়ে করেছিলেন, কিন্তু জেরুজালেমের বাইরে কিছুক্ষণ পরেই তাকে হত্যা করা হয়েছিল। 

রবার্টের ইসলামে ধর্মান্তরিত হওয়া খ্রিস্টানদের মধ্যে উল্লেখযোগ্য হতাশার সৃষ্টি করেছিল এবং সাধারণভাবে রবার্টের কাজ নাইট টেম্পলারদের রাগান্বিত করেছিল। 

## আরো দেখুন

* ইসলামে ধর্মান্তরিতদের তালিকা

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:ইংরেজ মুসলিম
বিষয়শ্রেণী:১১৮৭-এ মৃত্যু
বিষয়শ্রেণী:খ্রিস্টধর্ম থেকে ইসলামে ধর্মান্তরিত
হানি রোজ

**হানি রোজ ভার্গিস** একজন ভারতীয় অভিনেত্রী, যিনি প্রধানত মালয়ালম চলচ্চিত্রে অভিনয় করেন। তিনি কয়েকটি তামিল, কন্নড় এবং তেলুগু চলচ্চিত্রেও অভিনয় করেছেন। তিনি ২০০৫ সালের মালায়ালাম চলচ্চিত্র *বয় ফ্রেন্ডের* মাধ্যমে বড় পর্দায় অভিষিক্ত হন। ২০১২ সালে *ত্রিভান্দ্রম লজ* চলচ্চিত্রে অভিনয়ের মাধ্যমে খ্যাতি লাভ করেন।

## প্রারম্ভিক জীবন

হানি রোজ ভার্গিস ১৯৯১ সালের ৫ সেপ্টেম্বর কেরালার একটি মুলামাট্টমে সাইরো-মালাবার ক্যাথলিক পরিবারে জন্মগ্রহণ করেন। হানি তার প্রাথমিক শিক্ষা মুলামাটের শেম হাই স্কুল থেকে শেষ করেন এবং আলুভার সেন্ট জেভিয়ার্স কলেজ থেকে স্নাতক অর্জন করেন।

## কর্মজীবন

হানি রোজ ২০০৫ সালে ১৪ বছর বয়সে তার কর্মজীবন শুরু করেন, তিনি প্রথম বিনয়ন পরিচালিত মালায়ালাম চলচ্চিত্র *বয় ফ্রেন্ডে* অভিনয় করেন। তিনি মণিকুত্তনের জন্য তার বন্ধুর ভূমিকায় অভিনয় করেছিলেন। ২০০৬ সালে তিনি তার প্রথম অ-মালয়ালম প্রকল্প তেলুগুতে *এ ভারশাম স্বাক্ষীগা* গ্রহণ করেন, যেটি তার প্রথম তামিল চলচ্চিত্র রোমান্টিক নাটক *মুধল কানাভে* দ্বারা অনুসরণ করা হয়েছিল। হানি রোজ মুথিয়ালা সুব্বিয়ার ৫০তম চলচ্চিত্র মালায়ালম এ অভিনয় করেছেন।

হানি রোজের প্রত্যাবর্তন চরিত্রটি হল *ত্রিবান্দ্রম লজে* 'ধওয়ানি নাম্বিয়ার', এটি তাকে তার কর্মজীবনে একটি অগ্রগতি এনে দিয়েছে। তিনি সেই ছবির পরে তার পর্দার নাম পরিবর্তন করে ধাওয়ানি রাখার সিদ্ধান্ত নেন, কিন্তু *অঞ্জু সুন্দরীকাল-* এ হানি রোজে ফিরে আসেন।

২০১১ সালে তিনি একটি তামিল প্রকল্প সম্পন্ন করেছিলেন(*মাল্লুকাট্টু*), যেটায় তিনি ২০০৯ সালের দিকে স্বাক্ষর করেছিলেন এবং একই বছরে একটি মালায়ালাম চলচ্চিত্র (*পিথাভিনুম পুথরানুম পারিশুধাত্মাভিনুম*) সম্পন্ন করেন, কিন্তু পরবর্তীটি আটকে আছে। হানি রোজ তার পরিচালক দীপেশের *পিথাভিনুম পুথ্রানুম পারিসুধালমাভিনুম-* এ বোন এলসিটা নামে একজন সন্ন্যাসী চরিত্রে অভিনয় করেছেন। তিনি হোটেল ক্যালিফোর্নিয়াতে জয়সূর্যের সাথে এবং জয়সূর্যের স্ত্রীর ভূমিকায় *থ্যাঙ্ক ইউ-* তেও অভিনয় করেছিলেন, ফাহাদের সাথে আমি নামক *৫ সুন্দরীকাল* ফিচারেটে এবং মামুটির সাথে *ডাইভাথিন্তে স্বানথাম ক্লিটাস*, যেখানে তিনি একজন সাহসী এবং শক্তিশালী মালয়ালি মহিলার চরিত্রে অভিনয় করেছেন।

২০১৫ সালে তিনি একজন ভালো গায়ক এবং মডেল শার্লি চরিত্রে অভিনয় করেন, যিনি *ইউ টু ব্রুটাস* -এ একজন বিবাহিত পুরুষের প্রেমে পড়েন। তিনি মম্মুট্টীর সাথে *দাইভাথিন্টে স্বন্তাম ক্লিটাস*, সুরেশ গোপীর সাথে মাই গড, *কানাল*, *ইত্তিমানি: মেড ইন চায়না* এবং মোহনলালের সাথে *বিগ ব্রাদার*, জয়রামের সাথে *স্যার সিপি*, এবং দিলীপের সাথে রিং মাষ্টারের মতো উল্লেখযোগ্য চলচ্চিত্রগুলিতে অভিনয় করেছিলেন।

সুন্দর সি এবং জয় অভিনীত *পাট্টাম্পুচি* (২০২২) দিয়ে আট বছর পর তামিল চলচ্চিত্রে ফিরে আসেন হানি রোজ। তারপর তিনি মোহনলাল অভিনীত বৈশাখ পরিচালিত *মনস্টার-* এ অভিনয় করেন এবং ছবিতে তার অভিনয় প্রশংসিত হয়। ২০২৩ সালে তিনি নন্দমুরি বলকৃষ্ণ অভিনীত তেলুগু চলচ্চিত্র *ভিরা সিমহা রেড্ডিতে* হাজির হন যা নয় বছরের ব্যবধানে তেলুগু চলচ্চিত্রে তার প্রত্যাবর্তন ছিল।

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:কেরলের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৯১-এ জন্ম
নায়ার

নায়াররা হল ভারতীয় হিন্দু বর্ণের একটি দল। নৃতত্ত্ববিদ ক্যাথলিন গফের মত অনুসারে, নায়ার একটি একক গোষ্ঠী নয় বরং বর্ণের একটি নামকৃত বিভাগ। নায়ারদের মধ্যে বেশ কয়েকটি জাতি এবং অনেকগুলি উপবিভাগ রয়েছে, যাদের সকলেই 'নায়ার' উপাধি বংশপরম্পরায় বহন করেনি। এরা অধুনা ভারতের কেরালা রাজ্যে বসবাস করছে।  তাদের অভ্যন্তরীণ বর্ণ আচরণ এবং পদ্ধতিগুলি এলাকার উত্তর এবং দক্ষিণ অংশের অধিবাসীদের থেকে স্পষ্টতই আলাধা।

ঐতিহাসিকভাবে জানা যায় যে নায়াররা *থারাবাদ* নামক বৃহৎ পারিবারিক সমুহে বাস করত। এই থারাবাদ সমূহ এক সাধারণ মহিলা পূর্বপুরুষের বংশধর। এই পরিবারের একক এবং তাদের অস্বাভাবিক বিবাহের প্রথা ছিল যা এখন আর প্রচলিত নেই। নায়ার বিবাহের প্রথার বিষয়ে গবেষকদের আগ্রহের মূল কারন ছিল দুটি বিশেষ আচারের অস্তিত্ব - প্রাক-বয়ঃসন্ধিকাল *থালিকেট্টু কল্যাণম* এবং পরবর্তীকালের *সম্বন্ধম* । কিছু অঞ্চলে বহুবিবাহের অনুশীলনও হয়। কিছু নায়ার মহিলা মালাবার অঞ্চলের নাম্বুদিরি ব্রাহ্মণদের সাথে অতিবিবাহও করতেন।

নায়াররা ঐতিহাসিকভাবে এই অঞ্চলে সামরিক সংঘাতে জড়িত ছিল। ১৮০৯ সালে নায়ার এবং ব্রিটিশদের মধ্যে শত্রুতার পর, ব্রিটিশরা ব্রিটিশ ভারতীয় সেনাবাহিনীতে নায়ারের অংশগ্রহণ সীমিত করে। ভারতের স্বাধীনতার পর, ত্রাভাঙ্কোর রাজ্য বাহিনীর নায়ার সেনাদল ভারতীয় সেনাবাহিনীতে যোগ দেয় এবং ভারতীয় সেনাবাহিনীর প্রাচীনতম সেনাদল, মাদ্রাজ রেজিমেন্টের নবম ব্যাটালিয়নের একটি অংশ হয়ে ওঠে।

নায়ার পরিবারগুলি বংশের অভিভাবক হিসাবে সর্পকে পূজা করে। সাপের উপাসনা, একটি দ্রাবিড় প্রথা।  এই সর্প পূজা স্থানীয় এলাকায় এতটাই প্রচলিত যে একজন নৃবিজ্ঞানী উল্লেখ করেছেন: "পৃথিবীর কোন অংশেই কেরালার চেয়ে বেশি সাধারণ সাপের পূজা হয় না।"  প্রায় প্রতিটি নায়ার পরিবারের বাড়ির উঠোনের দক্ষিণ-পশ্চিম কোণে সাপের ঢিবি দেখা যায়। 

## তথ্যসূত্র

বিষয়শ্রেণী:কেরলের সামাজিক গোষ্ঠী
বিষয়শ্রেণী:ভারতীয় পদবি
বিষয়শ্রেণী:ভারতীয় জাতি
বিষয়শ্রেণী:সদস্যতা-শুধুমাত্র বিষয়বস্তুতে সংযোগ ধারণকারী পাতা
প্রকাশী তোমর

**প্রকাশী তোমর** (জন্ম ১লা জানুয়ারী ১৯৩৭) উত্তর প্রদেশের বাগপত জেলার জোহরি গ্রামের একজন ভারতীয় শার্প শুটার। তিনি বিশ্বের বয়স্কতম লক্ষ্যভেদীদের একজন। শ্যুটিং জগতে তিনি একজন আদর্শ।  

## ব্যক্তিগত জীবন
প্রকাশী তোমর জয় সিংকে বিয়ে করেছিলেন, এবং তাঁদের মেয়ে, সীমা তোমর, একজন আন্তর্জাতিক শ্যুটার।  তিনি চন্দ্র তোমরের ননদ। তাঁর নাতনী, রুবি, পাঞ্জাব পুলিশে একজন ইন্সপেক্টর হিসেবে কর্মরত। তাঁর দ্বিতীয় কন্যা, রেখা, একজন শ্যুটার হিসেবে অবসর নিয়েছেন। তিনি নিজের পরিবারের সাথে জোহরি গ্রামে থাকেন এবং তাঁর আটটি সন্তান ও বিশজন নাতি-নাতনি রয়েছে।

## কর্মজীবন
তাঁর খেলোয়াড় জীবন শুরু হয় ১৯৯৯ সালে, ৬২ বছর বয়সে। তাঁর মেয়ে, সীমা তোমর, জোহরি রাইফেল ক্লাবে যোগ দিয়েছিলেন, কিন্তু একা যেতে ইতস্তত করছিলেন। তোমর তাঁকে উৎসাহ দিতে একাডেমিতে সঙ্গে যাওয়ার সিদ্ধান্ত নেন।  একাডেমিতে, সীমাকে কীভাবে বন্দুক ধরতে হয় তা দেখানোর সময় তিনি দক্ষতার সাথে লক্ষ্যবস্তুতে গুলি করলে প্রশিক্ষক ফারুক পাঠান এবং অন্যরা হতবাক হয়ে যান। পাঠান তাঁকে একাডেমিতে যোগদানের পরামর্শ দেন এবং এরপর থেকে তিনি ২৫টিরও বেশি জাতীয় ও আন্তর্জাতিক চ্যাম্পিয়নশিপ জিতেছেন।

দুই বছরের প্রশিক্ষণের পর, তিনি একটি প্রতিযোগিতায় প্রবেশ করেন যেখানে তাঁকে দিল্লি পুলিশের ডেপুটি ইন্সপেক্টর জেনারেল (ডিআইজি) ধিরাজ সিংয়ের বিরুদ্ধে প্রতিদ্বন্দ্বিতা করতে হয়েছিল। তোমর প্রতিযোগিতায় জিতেছিলেন কিন্তু ডিআইজি তাঁর সাথে ছবি তুলতে অস্বীকার করেছিলেন। ডিআইজি মন্তব্য করেছিলেন: *"কী ছবি, আমি একজন মহিলার দ্বারা অপমানিত হয়েছি।"*

## অর্জন
তাঁর খেলোয়াড় জীবনে, তিনি সামাজিক সম্মান এবং তৎকালীন ভারতের রাষ্ট্রপতি প্রণব মুখার্জি প্রদত্ত নারী শক্তি পুরস্কার ছাড়াও অনেক পুরস্কার, পদক এবং ট্রফি পেয়েছিলেন। তোমরকে #১০০উইমেন_অ্যাচিভার্স ইন ইণ্ডিয়া প্রচারণায় নির্বাচিত করা হয়েছিল। যে সব মহিলা তাঁদের সম্প্রদায় এবং জাতি গঠনে অবদান রেখেছেন এমন মহিলাদের সম্পর্কে ফেসবুকের  সহযোগিতায় এই প্রচারণা শুরু হয়েছিল। তোমরকে ২০১৬ সালের ২২ জানুয়ারি তারিখে রাষ্ট্রপতি ভবনে রাষ্ট্রপতি প্রণব মুখোপাধ্যায় দ্বারা সংবর্ধিত করা হয়েছিল। এছাড়াও তিনি ২০১৭ সালে মহিলা ও শিশু উন্নয়ন মন্ত্রক কর্তৃক *আইকন লেডি* পুরস্কারে ভূষিত হন।

## জনপ্রিয় সংস্কৃতিতে

* *[[ষাণ্ড কি আঁখ]]* (২০১৯) — তাপসী পান্নু এবং ভূমি পেডনেকার অভিনীত একটি জীবনীমূলক চলচ্চিত্র।

## আরও দেখুন

* চন্দ্র তোমর, একই গ্রামের প্রাক্তন সবচেয়ে বয়স্ক মহিলা শ্যুটার

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:ভারতীয় নারী ক্রীড়া শুটার
বিষয়শ্রেণী:জীবিত ব্যক্তি
বিষয়শ্রেণী:কোন স্থানীয় চিত্র নেই কিন্তু উইকিউপাত্তে আছে
বিষয়শ্রেণী:উত্তরপ্রদেশের নারী ক্রীড়াবিদ
বাছা নগমা

থাম্ব|একজন 'বাচা' তার সহকর্মী নৃত্যশিল্পীদের সাথে বাচা নাগমা পরিবেশন করছেন
**বাছা নগমা** কাশ্মীর উপত্যকার অন্যতম প্রধান লোকনৃত্য। কাশ্মীরের কিছু অংশে এটিকে বাচা গ্যাভাউন নামেও উল্লেখ করা হয়। কাবুলের আফগানদের এই নাচ উদ্ভবের কৃতিত্ব দেওয়া হয়। এটি হাফিজা নাগমার একটি প্রকারভেদ। বাছা নগমা প্রদর্শনের সময়, একটি কিশোরী ছেলে, মেয়ে নর্তকীর পোশাক পরে। সেই নর্তক হাফিজা শৈলীতে প্রশিক্ষণপ্রাপ্ত হয়। নর্তক কাশ্মীরি ব্যালাড গায় এবং নাচ করে। এই নৃত্য গ্রামে জনপ্রিয়, প্রধানত ফসল কাটার সময় এটি অনুষ্ঠিত হয়। এটি সামাজিক জমায়েতে অল্পবয়সী ছেলেদের দ্বারা প্রদর্শিত হয়। নর্তকরা লম্বা ঘাগরা পরে মহিলাদের ছদ্মবেশ ধারণ করে। কাশ্মীরে বিয়ের অনুষ্ঠানের সময়, যখন ঝিলম নদীতে নৌকায় করে বিয়ের মিছিল বের করা হয় তখন এই নৃত্য প্রদর্শিত হয়। এই নৃত্যের শৈলী অনেক প্রশংসিত। এর বিশাল শ্রোতাদের আকর্ষণ করার ক্ষমতা রয়েছে। নৃত্যের সময় রবাব, সারঙ্গী এবং ঢোলের মত বাদ্যযন্ত্র বাজানো হয়। এটি হাফিজা নৃত্য ফর্মের মতই দ্রুত ঘূর্ণায়মান অঙ্গ সঞ্চালনার সাথে জড়িত। কথকের সাথেও এর সাদৃশ্য দেখা যায়। গান-নাচের প্রক্রিয়াটি বাচ নাগমা জশন - কিড ড্যান্সারের সেলিব্রেশন নামে পরিচিত। নৃত্যশিল্পী দ্য বাচা - দ্য কিড নামে পরিচিত। নর্তক সাধারণত একজন পাতলা, ছিপছিপে এবং সুন্দর অল্পবয়সী যুবক হন। বহু রঙের ঘাগরার মতো পোশাকে একজন মহিলার ন্যায় সজ্জিত হয়ে সে কখনও হাস্যকরভাবে দর্শকদের মনোরঞ্জন করে ।

এই নৃত্যটি কাশ্মীরের লোককাহিনীতে একটি বিশেষ স্থান দখল করে আছে। জনসমাগমে ও উৎসব অনুষ্ঠানের সময় যেখানে লোকেরা একে অপরের সাথে মেলামেশা করে সেখানে এই নাচ পরিবেশিত হয় । দর্শকরা গানের সাথে নর্তকের আনন্দময় গতিবিধি দ্বারা বিনোদিত হয়। এই লোকনৃত্যটি পুরানো দিনে বিনোদনের অন্যতম মাধ্যম ছিল। সময়ের সাথেও এর জনপ্রিয়তা ক্ষুণ্ণ হয়নি বাছা নগমা নৃত্য এখনও একটি প্রমুখ লোকনৃত্যে হিসাবে বিদ্যমান এবং কাশ্মীরি সংস্কৃতির অন্যতম প্রধান উপাদান হিসাবে বিবেচিত হয়। বাছা নাগমার আগে হাফিজ নাগমা বা 'মহিলা নর্তকীর গান' পরিবেশনের রিতী আছে।

## তথ্যসূত্র

বিষয়শ্রেণী:ভারতীয় লোকনৃত্য